ྡོམ་དང་ལྡན་པ་དགོས་
ཕྱིར་བྱང་སྡོམ་གསོ་དགོས་ནའང་གསོས་ཏེ་བྱང་སྡོམ་དང་ལྡན་པར་བྱ་ཞིང་། དེ་
ཡང་གསོ་སྦྱོང་འདི་བླ་མ་ལས་བླངས་ཏེ་བསྲུང་མྱོང་བ་ཞིག་དགོས་པས་གཞན་
ལ་སྦྱིན་པ་རང་གིས་ཀྱང་འོག་ནས་འབྱུང་བ་བཞིན་དང་བོར་རང་གིས་བླངས་ཏེ་
གསོ་སྦྱོངས་ལ་གནས་པར་བྱ། གཉིས་པ་ལ། ཆོ་གས་ཇི་ལྟར་ལེན་པའི་ཚུལ་
དང་། ཆོ་གའི་ཚིག་དོན་ཕན་ཡོན་དང་བཅས་པ་བཤད་པའོ། ། དང་བོ་ནི། བླ་
མ་ལས་ལེན་ན་ཁྲུས་བྱས་ཕྱག་དང་མཎྜལ་ཤེར་སྙིང་བདུད་བཟློག་དང་བཅས་
པ་བྱ། རྟེན་དྲུང་ཡིན་ན་རྟེན་བཀྲམ་མཆོད་པ་ལེགས་པར་བཤམས། ས་གཞི་
དང་མཆོད་པ་བྱིན་གྱིས་བརླབས། མ་ལུས་སེམས་ཅན་མ་སོགས་ཀྱིས་ཚོགས་
ཞིང་སྤྱན་དྲངས་ཁྲུས་གསོལ་དང་ཡན་ལག་བདུན་པ་མཎྜལ་དང་བཅས་ཕུལ་ཏེ་
ལེན་པར་མདོ་ཆོག་ཡིད་བཞིན་དབང་རྒྱལ་སོགས་ནས་གསུང༌། བླ་མ་དང་རྟེན་
དྲུང་གང་ཡིན་ཡང་སངས་རྒྱས་ཆོས་ཚོགས་མ་ལྟ་བུས་སྐྱབས་སེམས་སྔོན་དུ་
:
585

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བཏང་ནས་ལེན། གཉིས་པ། ཆོ་གའི་ཚིག་དོན་ལ་དགོངས་གསོལ་སྔོན་དུ་འགྲོ་
བས་དཔེ་འགོད་པ་ནི། ཇི་ལྟར་སྔོན་གྱི་དེ་བཞིན་གཤེགས་པ་ཞེས་ཡུལ་སྟོང་བ་
ཉིད་ཇི་ལྟ་བ་དེ་བཞིན་དུ་ཡུལ་ཅན་ཡེ་ཤེས་གཤེགས་པ་སྟེ་རྟོགས་པ། སྤྱོད་
དེ་དག་རྒྱལ་བྱེད་དཔའ་བོ་སྟེ་ཞེས་པ་བཞིན་དགྲའི་དྭངས་མ་ཉོན་
འཇུག་ལས།
མོངས་པའི་རྒྱུན་དྲུངས་ཕྱུང་བའི་སྤངས་པ་ཡོངས་སུ་རྫོགས་པས་དགྲ་བཅོམ་
པ། ཚོགས་གཉིས་ཡོངས་སུ་རྫོགས་ཤིང་སྒྲིབ་པའི་མུན་པ་སངས་ཏེ་ཤེས་བྱ་
ཀུན་ལ་བློ་གྲོས་ཀྱི་སྣང་བ་རྒྱས་པས་ན་སངས་རྒྱས། འཁོར་བ་སྲིན་མོའི་གླིང་
ནས་འདོན་པའི་རྟ་ཅང་ཤེས་ལྟ་བུ་ཞེས་འགྲེལ་བ་ཡོད་ཀྱང་རྒྱན་སྣང་དུ་སྡུག་
བསྔལ་བ་དང་འཇིགས་པ་དང་འཇིག་རྟེན་གྱི་ཆོས་དང་མི་ཤེས་པའི་དོགས་པ་
དང་བྲལ་བའི་ཕྱིར་འཇིགས་པ་མེད་པ་ཉིད་ཀྱིས་ཅང་ཤེས་པའོ་གསུངས། རིག་
པ་གསུམ་ལ་སོགས་པ་ཁྱད་པར་ཅན་གྱི་ཆོས་རྟོགས་པ་དང་ལྡན་པས་གཙོ་བོ་
ཆེན་པོར་གྱུར་པའི་ཕྱིར་གླང་བོ་ཆེན་པོ། བསླབ་གསུམ་ཡོངས་སུ་རྫོགས་པས་
སྡུག་བསྔལ་ཐམས་ཅད་ལས་ཐར་བ་སོགས་ངེས་པར་བྱ་དགོས་པ་རྣམས་བྱས་
པས་བྱ་བ་བྱས་བ། སྦྱངས་བའི་ཡོན་ཏན་ལ་སོགས་པའི་བྱ་བར་འོས་པ་གང་
ཡིན་པ་རྣམས་བྱས་པས་བྱེད་པ་བྱས་པ། བདེན་བཞི་རྟོགས་པ་མཐར་སོན་པས་
ཤེས་སྤང་མངོན་དུ་བྱ་བསྒོམ་པར་བྱ་བ་མེད་པས་ཁུར་བོར་བ་སྟེ། ཕུང་བོ་དང་
ཉོན་མོངས་པ་དང་དམ་བཅའ་བ་དང་སྦྱོར་བ་རྩོམ་པའི་ཁུར་བོར་བ། རིག་པ་
དང་མ་རིག་པ་ཐོབ་པ་དང་མ་ཐོབ་པ་གང་གིས་ཕན་པ་དང་ཕན་པ་མ་ཡིན་པ་
ཐོབ་པ་སྤང་བའི་མཚན་ཉིད་ཅན་གྱི་རང་གི་དོན་རྣམ་པ་གཉིས་པོ་དག་བཅོམ་
586

ཐེག་པ་ཆེན་པོའི་གསོ་སྦྱོང་གི་དོན་རྣམ་པར་བཤད་པ།
ལྡན་འདས་ཀྱི་རྗེས་སུ་ཐོབ་པ། སྲིད་པ་དང་སྐྱེས་བུ་ལྷན་ཅིག་ཏུ་སྦྱོར་བར་བྱེད་
པ་ཁོང་ཁྲོ་ལ་སོགས་པ་དགུ་འཕགས་པའི་ལམ་གྱིས་ཀུན་ནས་ཟད་པས་ཀུན་ཏུ་
སྦྱོར་བ། དགུ་ཡོངས་སུ་ཟད་པའི་དགུ་ནི་ལྟ་བའི་དང་མཆོག་ཏུ་འཛིན་པའི་དང་
ཐེ་ཚོམ་གྱི་དང་། ཕྲག་དོག་གི་དང་། སེར་སྣའི་དང་། ཁོང་ཁྲོའི་དང་། ང་རྒྱལ་
གྱི་དང་། མ་རིག་པ་དང་། འདོད་ཆགས་ཀྱི་ཀུན་སྦྱོར་དང་དགུའོ། ། བླང་དོར་
དང་ཤེས་བྱའི་གནས་ཕྲ་རགས་ལ་མི་བསླུ་བས་ཡང་དག་པའི་བཀའ། སྙོམས་
འཇུག་གི་སྒྲུབ་པ་གཏན་བྱང་བས་ལེགས་པར་རྣམ་པར་གྲོལ་བའི་ཐུགས།
ཤེས་བྱའི་སྒྲིབ་པ་མ་ལུས་པ་ཡོངས་སུ་ཟད་པས་ལག་པར་རྣམ་པར་གྲོལ་བའི་
ཤེས་རབ་ཅན་ནོ། ། དེ་དག་གིས་སེམས་ཅན་ཐམས་ཅད་ཀྱི་དོན་གྱི་ཕྱིར་དང་
ཞེས་སྤྱི་དང་ཁྱད་པར་ཁ་ན་མ་ཐོབ་མེད་པའི་བདེ་བའི་ཕུགས་སུ་ཕན་པ།
མཐར་ཐུག་སྒྲིབ་གཉིས་ལས་གྲོལ་བར་བྱ་བའི་ཕྱིར་ཞེས་གསུངས། གནས་
སྐབས་སུའང་ཕྱི་མའི་ངན་འགྲོའི་སྡུག་བསྔལ་དང་། ཚེ་འདིར་ཡང་ལུས་སེམས་
གདུང་བྱེད་ཀྱི་ནད་དང་དབུལ་ཕོངས་སོགས་སྡུག་བསྔལ་གྱི་རྒྱུ་མུ་གེ་ལ་སོགས་
རྒྱུན་བཅད་པར་བྱ་བའི་ཕྱིར་དང་། མདོར་ན་མཐར་ཐུག་ཏུ་དྲན་ཉེ་སོགས་བྱང་
ཆུབ་ཀྱི་ཕྱོགས་ཀྱི་ཆོས་རྫོགས་པས་འབྲས་བུ་དེ་ལྟ་བུའི་དོན་གཉིས་མཐར་ཕྱིན་
པ། སངས་རྒྱས་ཐོབ་པའི་ཕྱིར་གསུངས། འདིར་ཡང་སྡོམ་པའི་རྩོམ་བྱེད་
མཛོད་ལས། གཞན་ལའང་བསྙེན་གནས་ཡོད་མོད་ཀྱི། སྐྱབས་སུ་མ་སོང་བ་
ལ་མེད། ཅེས་སྐྱབས་འགྲོ་ནི་སྡོམ་པ་ཐམས་ཅད་ཀྱི་རྩོམ་གཞིར་ངེས་པར་
དགོས་མོད། ཆོ་གའི་ཚིག་ལ་མི་གསལ་བ་སྔོན་གྱི་རྒྱལ་བ་རྣམས་དཔེར་བཟུང་
587

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བས་རྒྱུ་འབྲས་ཀྱི་སྐྱབས་འགྲོའི་གནད་ཚང་བར་ཡོད་པས་ཡིན། དུས་ཇི་སྲིད་
སང་ཉི་མ་མ་ཤར་གྱི་བར་ཞེས་བྱུང་མོད་ཀྱང་། ཀུན་མཁྱེན་གྱི་འདུལ་བའི་ཡིག་
ཆར། ཀྱེ་རྡོར་ལས། དང་བོ་གསོ་སྦྱོང་སྦྱིན་པར་བྱ། ། ཞེས་བའི་དོན་མེ་ཏྲི་ང
ལྟ་བ་ངན་སེལ་དུ་གསུང་ཚུལ་དང་། བསྙེན་གནས་ཀྱི་སྡོམ་པ་ཉིན་ཞག་མཐའ་
ཅན་དུ་བཤད་པ། ཉན་ཐོས་སྡེ་བའི་ལུགས་དང༌། ལོར་ལེན་པ་ཀུན་བཏུས་རྣམ་
བཤད་ལས་གསུང་ཚུལ་དྲངས། ཇི་སྲིད་འཚོར་ལེན་པ་དྲིན་ལན་བསབ་མདོ་
དང་ཆོ་འཕྲུལ་གྱི་མདོར་ཡོད་ལ་བྱང་ཆུབ་བར་དུ་བླང་བའི་ཐེག་ཆེན་གསོ་སྦྱོང་
དང་། བསྙེན་གནས་ཡོད་པར་ཀུན་མཁྱེན་གྱིས་ལྟ་བ་ངན་སེལ་དྲངས་ནས་
གསུངས་པས་ཐེག་ཆེན་ལུགས་ལ་བྱང་ཆུབ་པར་བླང་སྐྱེ། ཞེས་གསུངས་པ་བྱང་
ཆུབ་མཐའ་ཅན་དང་ལོ་ཟླའི་བར་ཅན་ཀུན་སློང་དང་ལེན་ཚུལ་གྱིས་ཡོད། འོན་
ཀྱང༌། ཉི་མ་ཤར་དང་སྔ་གཏོང་ཕྱི་ཐོབ་མཉམ། ། ཞེས་ཞིབ་ཆ་འབྱེད་རྒྱུ་ཡོད།
བསྲུང་བྱའི་བསླབ་བརྗོད་ལ་དཀོན་རྩེགས་ལས། མེ་ཏོག་རྣམས་དང་དྲི་དང་
བྱུག་པ་དང་། །དེ་བཞིན་ཆང་ཡང་མྱང་བར་མི་བགྱིའོ། །ལུས་ལ་རྒྱན་རྣམས་
ཀྱང་ནི་མི་ཐོགས་ཤིང་། །མཆིལ་ལྷམ་མི་འཚལ་རིན་ཆེན་གཙུག་ཕུད་མིན། །ཁྲི་
རྐང་གསེར་ལས་བགྱིས་པར་མི་ཉལ་ཞིང༌། །རྒྱལ་བོའི་རྐྱེན་གྱི་གོས་ཀྱང་མི་
འཚལ་ལོ། །སིལ་སྙན་གླུ་དབྱངས་སྒྲ་ལ་མི་དགའ་ཞིང་། །རྨ་བྱ་ངང་བའི་སྒྲ་
ལའང་དགའ་མི་བགྱིད། །སྐྱེ་བས་མདུན་བདར་བུ་མེད་གནས་སྤང་ཞིང༌། །
གཅིག་པུ་མལ་ན་མཆིས་ཉལ་རླུང་མི་གཡབ། །བདག་ནི་གླིང་ནས་གླིང་དུ་མཆི་
བགྱི་ཞིང་། །དགེ་བ་བཅུ་རྣམས་རབ་ཏུ་རྒྱས་པར་བགྱི། །གཞི་རྩ་བ་བཞི་དང་
+ 588#*

ཐེག་པ་ཆེན་པོའི་གསོ་སྦྱོང་གི་དོན་རྣམ་པར་བཤད་པ།
ཡན་ལག་བཞི་སྤོང་བ་སྤྱི་ཙམ་བསྙེན་གནས་དང་འདྲ། མཛོད་ལས། བུ་ཆུང་
ཡན་ལག་བག་ཡོད་ཀྱི། །ཡན་ལག་བརྟུལ་ཞུགས་ཡན་ལག་སྟེ། །བཞི་གཅིག་
དེ་བཞིན་གསུམ་རིམ་བཞིན། ། ཞེས་པ་ལྟར། དང་བོ་བཞི་ཚུལ་ཁྲིམས་ལྔ་བ་
བག་ཡོད་གཞན་གསུམ་བརྟུལ་ཞུགས་ཡན་ལག་ཡིན། དུས་མིན་གྱི་ཟས་དང་
ཤ་དང་ལ་ཕུག་སྒོག་ཙོང་ལན་ཚྭ་སྤོང་བ་ཁྱད་པར་དང་། ཉིན་གཅིག་བཟའ་
གཅིག་ཏུ་བྱ་དགོས། དེ་ལ་དོགས་གཞིར་མཛད་པ་ཡོད་ཀྱང་། ཐར་ཆེན་དུ། ཆོ་
ག་ཉིན་ཞག་བདུན་གྱི་བར་དུ་ཉིན་གཅིག་བཟའ་གཅིག་ཏུ་བྱས་ལ། ཞེས་དང་།
ཤ་དང་ཆང་མི་འཚལ་བར་སྡོམ་པ་ལ་གནས་ཤིང་བདག་ཉིད་རྩེད་འཇོ་ལ་
སོགས་པ་སྤང་ཏེ་ཞེས་གསུངས་བས་བཟའ་གཅིག་བྱས་ཏེ། རྣམ་གསུམ་དག་
པའི་ཤ་ཡང་མི་ཟ་བར་ལྟོར་དཀའ་སྟན་གཅིག་བྱ་བ་བསྙེན་གནས་དང་མི་འདྲ་
བའི་ཁྱད་པར་ཡིན། ཤའི་ཉེས་དམིགས་ལང་གཤེགས་ལས། ཤ་ལ་སྲེད་པའི་
གོམས་པ་ཐལ་ཆེ་ན་རྒྱལ་བུ་རྐང་བཀྲ་ལྟ་བུར་འགྱུར་བ་དང་། དྲི་ངན་ཞིང་དྲིས་
སྲོག་ཆགས་མང་བོ་དངངས་ཤིང་སྐྲག་པར་འགྱུར་བ་དང་། རིག་སྔགས་མང་བོ་
འགྲུབ་པའི་གེགས་སུ་འགྱུར་ཞིང་བྱམས་པ་དང་སྙིང་རྗེ་སྐྱེས་པའི་གེགས་བྱེད་
པ་སོགས་ཉེས་དམིགས་ཆེས་མང་བར་གསུང་བ་བཞིན་མདོ་སྡེ་མང་བོ་ལས་
ཀྱང་བཀག་གོ ཚུལ་ཁྲིམས་རྣམ་དག་གི་གཟུངས་ནི་དོན་ཞགས་ཀྱི་རྒྱུད་ལས་
བྱུང་། དེར་གཟུངས་སྔགས་འདི་གསུང་བའི་འཕྲོར་འདི་སྨྱུང་བར་བྱས་ཏེ་གསོ་
སྦྱོང་གི་ཡན་ལག་བརྒྱད་བཟུང་ནས། མི་སྨྲ་བར་ལན་ཉེར་གཅིག་དྲན་པར་
བྱའོ། ། དེ་ནས་དོན་ཡོད་ཞགས་པའི་སྙིང་བོ་བཟླས་བརྗོད་བྱའོ། ། བཟླས་
589

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བརྗོད་བྱས་པ་ཙམ་གྱི་མོད་ལ་ཚུལ་ཁྲིམས་ཡོངས་སུ་དག་པ་ཆེན་པོ་དང་ལྡན་
པར་འགྱུར་རོ། ། ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་ཡོངས་སུ་རྫོགས་པར་
འགྱུར་རོ་དང་། གང་ཞིག་ཉི་མ་རེ་རེ་བཞིན་གཟུངས་འདི་དྲན་པ་དེ་ནི་རྟག་ཏུ་
།
ཚུལ་ཁྲིམས་ཡོངས་སུ་དག་པ་འགྱུར་རོ། ། དགེ་སློང་གང་ཞིག་ཚུལ་ཁྲིམས་
ཉམས་པ་སྨྱུང་བར་བྱས་ཏེ་འདི་བཟླས་བརྗོད་བྱས་ན། བཟླས་བརྗོད་བྱས་པ་
ཙམ་གྱིས་མོད་ལ་ཚུལ་ཁྲིམས་ཡོངས་སུ་དག་པར་འགྱུར་རོ། ། ཞེས་གསུངས་
ཕྱིར་ཕན་ཡོན་ཆེ་བས་འདི་ཡང་ཉེར་གཅིག་འདོན་པ་ཕྱག་ལེན་ལ་མཛད།
སྔགས་དོན་བོད་སྐད་དུ་བཀྲོལ་ན་ཨོཾ་ཨ་མོ་གྷ་ཤཱི་ལ། སམ་བྷ་ར། དོན་ཡོད་
པའི་ཚུལ་ཁྲིམས་ཀྱི་ཚོགས་ཏེ་ཡང་དག་པར་འགྲུབ་པ། བྷ་ར་བྷ་ར་གཉིས་རྒྱས་
པ་རྒྱས་སྟེ་དེ་ཉིད་གོང་ནས་གོང་དུ་འཕེལ་བའི་དོན། མ་ཧཱ་ཤུདྷ་ས་ཏྭ་ནི་སེམས་
དཔའ་ཆེན་པོ། པདྨ་བི་བྷུ་ཥི་ཏ་བྷུ་ཛ་ནི་པདྨས་རྣམ་པར་བརྒྱན་པའི་ཕྱག་གིས་
འཛིན་པ། སམནྟ་ཨ་བ་ལོ་ཀི་ཏེ་ཧཱུཾ་ཕཊ་ཀུན་ནས་སྤྱན་རས་གཟིགས་ཞེས་སོ། །
ཕན་ཡོན་ནི་སྤྱིར་ཚུལ་ཁྲིམས་ཀྱི་ཕན་ཡོན་མཐའ་ཡས་པ་གསུང་བ་རྣམས་དང་
ལྷག་པར་སངས་རྒྱས་དབང་ཕྱུག་རྒྱལ་བའི་ཞིང་དུ་ལོ་བྱེ་བ་ཕྲག་འབུམ་དུ་
ཚངས་པ་མཚུངས་བར་སྤྱོད་པ་བས་མི་མཇེད་འཇིག་རྟེན་གྱི་ཁམས་འདིར་ཡུད་
ཙམ་གཅིག་ལ་བསླབ་པ་སྣ་གཅིག་བསྲུང་བ་དང༌། བསྐལ་བ་རྫོགས་ལྡན་གྱི་
དུས་དང་བསྟན་པ་རྫོགས་ལྡན་དུ་བསླབ་གཞི་ཡོངས་སུ་རྫོགས་པར་གསུང་བ་
བས་རྩོད་ལྡན་གྱི་མཐའ་འདི་ཉིན་གཅིག་ལ་བསླབ་པ་སྣ་གཅིག་བསྲུང་བ་ཕན་
ཡོན་ཆེས་ཆེ་བར་གསུང་བ་དང་། གནས་འཇོག་གི་མདོར་གངྒ་ལ་སོགས་པའི་
590

ཐེག་པ་ཆེན་པོའི་གསོ་སྦྱོང་གི་དོན་རྣམ་པར་བཤད་པ།
ཆུ་ཀླུང་ཆེན་པོ་ལྔ་བརྒྱ་དང་རྒྱ་མཚོའི་ཆུ་བུམ་གྲངས་ཀྱི་གཞལ་ནུས་སྲིད་ཀྱང་།
བསྙེན་གནས་ཀྱི་ཕན་ཡོན་ཚད་བཟུང་མི་ཤེས་པ་དང་། འཛམ་གླིང་གང་བའི་
དགྲ་བཅོམ་པ་ལ་ཇི་སྲིད་འཚོའི་བར་ཡོ་བྱད་ཐམས་ཅད་ཀྱིས་བསྙེན་བཀུར་བ་
བས་འཕགས་པའི་ལམ་ཡན་ལག་བརྒྱད་དང་ལྡན་པའི་བསྙེན་གནས་ལན་
གཅིག་བསྲུང་བ་ཕན་ཡོན་ཆེ་བར་གསུངས་སོ། ། ཡན་ལག་སོ་སོའི་ཕན་ཡོན་
ཡང་ཀུན་དུ་རྒྱུས་སེན་རིང་གིས་ཞུས་པར་སྲོག་གཅོད་སོགས་སྤང་བའི་རིམ་
པས་རྡོ་རྗེའི་ལུས་དང་ལྡན། སོར་མོ་དྲ་བའི་འབྲེལ་བ། དབང་བོ་ཚང་ཞིང་ལུས་
རྒྱས་པ་སོགས་མང་དུ་གསུང་ལ། བྱམས་པ་ལུང་བསྟན་པའི་མདོར། ད་ལྟ་
བསྙེན་གནས་གཙང་མ་ལན་གཅིག་ཙམ་བསྲུང་ན། སངས་རྒྱས་བྱམས་པའི་
བསྟན་པ་ལ་དེའི་འཁོར་དུ་སྐྱེས་ནས་འཕགས་ལམ་ཐོབ་པར་གསུང་བས་དུས་
ནམ་དུའང་རུང་ལ། ལྷག་པར་ཚེས་བརྒྱད་དང་། ཆོ་འཕྲུལ་གྱི་ཟླ་བར་བསྲུང་ན་
བཅོམ་ལྡན་འདས་ཉིད་དང་འདྲ་བར་འགྱུར་གསུང་བས་དུས་བཟང་དང་དུས་
ཆེན་སོགས་ལ་བསྲུང་ན་ཕན་ཡོན་ཚད་མེད། ཁྱད་པར་ཀུན་སློང་སེམས་བསྐྱེད་
དང་། ངོ་བོ་ཐེག་ཆེན་གྱི་སྡོམ་པ་ཡིན་པས་དེ་ལས་ཀྱང་ཕན་ཡོན་ཚད་མེད་པ་
ཐོབ་བོ། ། འདི་ཐེག་པ་ཆེན་པོའི་གཞུང་ནས་གསུངས་བས་ཐེག་ཆེན་གྱི་སྡོམ་
པ་ཡིན་ཞེས་པ་མིན་པར། ཐེག་ཆེན་དུ་འཇོག་པ་མདོ་སྡེ་རྒྱན་ལས། དམིགས་
པ་ཆེ་བ་ཉིད་དང་ནི། ། ཞེས་སོགས་ལྟར་སྡེ་སྣོད་དཔག་ཏུ་མེད་པ་ལ་དམིགས་
ཤིང་། ཐོབ་བྱ་བྱང་ཆུབ་དང་ཆེད་དུ་བྱ་བ་སེམས་ཅན་ཐམས་ཅད་ཀྱི་དོན་དུ་
ཞུགས་པ་ལ་སོགས་པ་ཆེན་པོ་བདུན་ད་ལྟ་ནས་ཡིད་ཡུལ་དུ་ཉམས་སུ་ལེན་
4591

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
པས་ན་ཐེག་ཆེན་གྱི་སྡོམ་པར་གསུངས་པ་ཡིན་ལ། ཁྱད་པར། ལས་རྣམ་
གསུམ་གྱིས་བདག་ཉིད་ཟློག་པར་བྱེད་པ་ཡིན། རྟག་ཏུ་རྣམ་པར་མི་རྟོག་ལས་
ཅན་ལས་མིན་ཞིང་། ལས་ཀྱི་བྱ་བ་དང་རྣམ་གསུམ་ལ་མི་ལྟ་སྟེ། དེས་ན་འདི་
ནི་དེའི་ཐབས་ཡང་དག་པར་གཟུང་བའི་ཕྱིར། ལས་རྣམ་དག་པ་མཐས་ཡས་དེ་
ཡི་ཕ་རོལ་འགྲོ། ཞེས་སྤྱོད་ལམ་ཐམས་ཅད་སེམས་ཅན་གྱི་དོན་དུ་བྱེད་པས་
ལས་རྣམ་པ་གསུམ་གྱི་བདག་ཉིད་ཉེས་སྤྱོད་ལས་ཟློག རྣམ་པར་མི་རྟོག་པའི་
ཤེས་རབ་ཀྱིས་ཕྱིན་དྲུག་གི་དགེ་ཁ་ལ་བདག་ཏུ་མི་ལྟ། གཞན་ཕྱིན་དྲུག་ལ་
འགོད། དེའི་ཕྱིར་ཐབས་མཁས་ཀྱིས་ཡོངས་སུ་བཟུང་བས་སྒོ་གསུམ་གྱི་ལས་
རྣམ་པར་དག་པས་ཕ་རོལ་འགྲོ་བའི་ད་ལྟ་ལས་དང་བོ་བའི་སྐབས་ནས་མ་
མཐའ་ལད་མོ་ཙམ་རེ་ཚུན་ཆད་ཀྱིས་རྒྱུན་སྦྱངས་ཏེ་ཉམས་སུ་བླང་ན་དོན་ཤིན་
ཏུ་ཆེའོ། ། དེས་ན་བྱ་སླ་ལ་ཚེགས་ཆུང་ངུ་བས་ཀྱང་ཆུང་བ་འདི་ལྟ་བུ་རེ་ཡིན་
ཡང་དལ་བ་ལ་སྙིང་བོ་ཅི་ལོན་གྱིས་ཤིག ཐུབ་པའི་ལག་གསུང་མདོ་རྒྱུད་
དགོངས་པའི་མཐིལ། །རྣམ་དག་ཐེག་ཆོག་ཚུལ་ཁྲིམས་ལེན་པའི་ཚུལ། །ཅལ་
སྒྲོགས་ཙམ་མིན་དམ་པས་བཞེད་པའི་ཁུངས། །ཇི་བཞིན་གསལ་བར་བཀོད་
འདིའང་བྱུང་རྒྱལ་གྱི། །གཏམ་དུ་མི་བཟུང་གཏན་འདུན་སྒྲུབ་ཐབས་སུ། །
འབད་པས་འཁྱེར་ལ་ངེས་པར་སྙིང་བོ་ལོངས། །ཚིག་སྦྱོར་དམན་ཡང་དོན་
གྱིས་འགང་ཟབ་པས། །ཇི་བཞིན་ཉམས་སུ་ལོང་དང་གཏན་དོན་འགྲུབ། །
པ་འདི་ནི་གྱི་ན་བ་འཇིགས་མེད་འཕྲིན་ལས་རྒྱ་མཚོས་རང་ལོ་དོན་བཞི་བར་བཅོམ་ལྡན་འདས་རབ་ཏུ་བྱུང་
བའི་དུས་ཆེན་ལ་ར་རྒྱའི་ཨ་དགའ་གྲུབ་ཆེན་ཚང་ལ་ཐེག་ཆེན་གསོ་སྦྱོང་ཞིག་བྱིན་སྐབས་ཀྱི་བཤད་པ་ཐོ་རེ་
རེས་
592

ཐེག་པ་ཆེན་པོའི་གསོ་སྦྱོང་གི་དོན་རྣམ་པར་བཤད་པ།
བ་དེ་བཞིན་དུ་ཕྱིས་ཡི་གེར་བཀོད་པ་ལགས། མངྒ་ལཾ། ། ཆོས་སྲིད་དཔལ་གྱི་ལགས་
མཚན་བསོད་ནམས་ཞིང་། །བཀྲ་ཤིས་ཆོས་ཀྱི་འཁོར་ལོའི་གླིང་ཆེན་པོར། །མི་
བཟད་དཔར་གྱི་མཆོད་སྦྱིན་འདི་སྤྲོས་དགེས། །དགེ་ལེགས་སྣང་བའི་ས་